জম্মু কাশ্মীরে বিজেপি নেতার রহস্যমৃত্যু, শোকজ্ঞাপন মুখ্যমন্ত্রী ওমর আবদুল্লার

শ্রীনগর: জম্মু কাশ্মীরে (Jammu Kashmir) বিজেপি নেতার (Bjp Leader) রহস্যমৃত্যু (Mysterious death)। তুলসীবাগের সরকারি আবাসন থেকে তার দেহ উদ্ধার হয়েছে। মৃতের নাম ফকির মহম্মদ খান (Fakir Muhammad Khan)। প্রাথমিকভাবে পুলিশের অনুমান, গুলি করে আত্মঘাতী হয়েছেনে ফকির।

নিহত বিজেপি নেতা ফকির মহম্মদ খান গুরেজের প্রাক্তন নির্দল ফকির মহম্মদ খান ২০২০ সালে বিজেপিতে যোগ দেন। কী কারণে এই মৃত্যু তা নিয়ে তদন্ত শুরু করেছে পুলিশ। কোনও সুইসাইড নোট উদ্ধার হয়নি। বিজেপির মুখপাত্র আলতাফ ঠাকুর ফকিরের মৃত্যুর বিষয়টি নিশ্চিত করেছেন।

আরও পড়ুন: মার্চের শেষে বৈঠক মোদি ও ভাগবতের

যদিও মৃত্যুর কারণ নিয়ে কোনও মন্তব্য করেননি। ফকির মহম্মদ খানের মৃত্যুতে শোকজ্ঞাপন করেছেন জম্মু কাশ্মীরের স্পিকার আবদুল রহিম রাথ। বিধানসভায় ফকিরের মৃত্যুর কথা জানান মুখ্যমন্ত্রী ওমর আবদুল্লা (Chief Minister Omar Abdullah)। তিনি বিধানসভায় শোকজ্ঞাপনের সময় জানান গুরেজের উন্নয়নের উল্লেখযোগ্য অবদান রয়েছে ফকিরের। তাঁর মৃত্যুতে গভীর সমবেদনা।

ফকিরের স্মরণে বৃহস্পতিবার জম্মু ও কাশ্মীর বিধানসভায় দু’মিনিট নীরবতা পালন করা হয়। বিধানসভার বিরোধী দলনেতা সুনীল শর্মাও ফকিরের মৃত্যুতে শোকজ্ঞাপন করেন।

উল্লেখ্য, গুরেজ বিধানসভা কেন্দ্র থেকে নির্দল প্রার্থী হিসেবে ১৯১৯৬ সালে নির্বাচনে লড়াই করেছিলেন ফকির মহম্মদ খান। পরে ২০০০ সালে তিনি বিজেপিতে যোগ দেন। গত বছর বিজেপির টিকিটে প্রতিদ্বন্দ্বিতা করলেও পরাজিত হন তিনি।